section_heading: Rani život
paragraph_text: Oden je rođen u Buffalu, drugom najvećem gradu u državi New York. Kada je imao devet godina, zajedno se s obitelji preselio u grad Terre Haute, u saveznu državu Indiana. Pohađao je srednju školu "Lawrence North High School", koju je predvodio do tri naslova za redom i 45 pobjeda u nizu. Oden je 2005. najboljim srednjoškolskim igračem (dijelio je nagradu s Montom Ellisom) proglašen u magazinu Parade, a dobio je i nagradu za Gatorade najboljeg srednjoškolskog igrača, čime je postao prvi junior od LeBrona Jamesa kojemu je to pošlo za rukom. Iste nagrade zaslužio je i u svojoj zadnjoj srednjoškolskoj sezoni, s tim da je tad uvršten i u McDonald’s All-American momčad te je igrao All-American susret najboljih srednjoškolaca u državi.